
OPĆINA ŽAKANJE

OPĆINSKO VIJEĆE


KLASA: 024-05/23-01/1
URBROJ: 2133-22-01-23-2
Žakanje, 30.11.2023.
Temeljem članka 30. Statuta Općine Žakanje (Službeni glasnik Općine Žakanje, 01/21) Općinsko vijeće Općine Žakanje  na 17. sjednici održanoj  dana  30.11.2023. godine donosi
OPERATIVNI PLAN ZIMSKE SLUŽBE 

U ZIMSKOM RAZDOBLJU 2023./2024.

NA PODRUČJU OPĆINE ŽAKANJE
Članak 1.

Pod zimskom službom podrazumijeva se organizacija i provođenje radova neophodnih za čišćenja javnih površina (parkirališta, nogostupa i sl.) te održavanje prohodnosti nerazvrstanih cesta i sigurnog odvijanja prometa u zimskim uvjetima.

Članak 2.

Radove zimske službe na nerazvrstanim cestama i drugim javnim površinama izvodit će Izvršitelji, fizičke i pravne osobe, prema popisu u Prilogu 1. ovog Plana.

Izvršitelji iz prethodnog stavka su odgovorni za stanje prohodnosti nerazvrstanih cesta u razdoblju zimskih uvjeta.

Članak 3.

Cesta se smatra prohodnom kada je omogućeno prometovanje vozila uz upotrebu zimske opreme u skladu s posebnim propisom o prometovanju vozila u zimskim uvjetima.
Članak 4.

U skladu sa ovim Operativnim planom, rukovođenje zimskom službom izvršitelji planiraju uz koordinaciju s Jedinstvenim upravnim odjelom Općine Žakanje.
Jedinstveni upravni odjel Općine Žakanje dužan je upoznati izvršitelje sa lokacijama svih javnih površina i nerazvrstanih cesta, a koje su uključene u ovaj Operativni plan.
Članak 5.

Čišćenje snijega sa svih nerazvrstanih cesta počinje po pozivu Jedinstvenog upravnog odjela ili stvaranju snježnog pokrivača iznad 5,00 cm i taje sve dok se ne stvore prohodni uvjeti.
Članak 6.

O uklanjanju snijega i leda s javnih površina uz zgrade brinu se vlasnici zgrada, vlasnici ili korisnici stanova i poslovnih prostorija u zgradi.
O uklanjanju snijega i leda s pločnika uz poslovne zgrade brinu se tvrtke ili druge pravne ili fizičke osobe odnosno vlasnici ili korisnici prostora u tim zgradama.

Članak 7.

Jedinstveni upravni odjel Općine Žakanje organizirat će čišćenje nogostupa Žakanje- Jurovski Brod te pješačkih staza u centru Žakanja.

Članak 8.

Prohodnost nerazvrstanih cesta i drugih javnih površina mora biti osigurana u trajanju od 06 do 20 sati i usklađena s lokalnim potrebama.

Članak 9.

Ukoliko nastupe dugotrajnije oborine koje zahtijevaju posebne i obimnije radove uklanjanja snijega s kolnika i drugih javnih površina, Jedinstveni upravni odjel angažirat će sve dodatne kapacitete.

Članak 10.

Izvršitelji su dužni voditi Dnevnik radova u kojem bilježe stvarne količine (sate) izvedenih radova.

Nadzor i kontrolu provođenja zimske službe vrše predsjednici Mjesnih odbora prema području nadležnosti, odnosno Jedinstveni upravni odjel Općine Žakanje.

Članak 11.

Dnevnik rada zimske službe je dokument koji će služiti za obračun izvršenih radova. Obračun će se vršiti po satu izvršenih radova, sukladno Ugovoru s Izvršiteljem. 

Cijena sata rada  definirana je posebnom Odlukom koju donosi načelnik, odnosno Ugovorom s izvršiteljem.
Članak 12.

Ovaj Operativni plan donosi se za zimsko razdoblje od 15. studenog 2023. do 31. ožujka 2024. godine, a objavit će se u „Službenom glasniku Općine Žakanje“.

